Η **Μαργαρίτα-Μαρία Αλακόκ** (γαλλικά: *Marguerite-Marie Alacoque*‎, 1647-1690) είναι Αγία της Ρωμαιοκαθολικής Εκκλησίας.

Βιογραφία
---------

Η Μαργαρίτα-Μαρία γεννήθηκε στις 22 Ιουλίου το 1647 στη Βερόβρ (Verosvres) της Βουργουνδίας. Πέθανε στις 17 Οκτωβρίου το 1690 στη Μονή του Paray le Monyal Ήταν το πέμπτο από τα συνολικά επτά παιδιά ενός πλούσιου συμβολαιογράφου. Ο πατέρας της πέθανε από πνευμονία όταν εκείνη ήταν οκτώ ετών. Η μνήμη της εορτάζεται στις 17 Οκτωβρίου.

Από την περίοδο κιόλας που ήταν δόκιμη μοναχή διακρίθηκε για τις ασκητικές της επιδόσεις, ενώ της αποδίδονται από τους συγχρόνους της και οράματα. Όμως δεν έλειψαν και οι σύγχρονοί της αμφισβητίες των οραμάτων ,κατηγορώντας την για υποκρισία.

Η λατρεία της Ιερής Καρδιάς του Ιησού
-------------------------------------

Με το όνομά της συνδέεται η καθιέρωση της ειδικής εορτής προς τιμήν της Ιερής Καρδιάς του Ιησού.

Ζωγραφική τοιχογραφία που αναπαριστά τον Ιησού ο οποίος εμφανίζεται στην Αγία Μαργαρίτα Μαρία, Εκκλησία του San Michele, στην Κορτεμίλια, στην Ιταλία.
Συγκεκριμένα σε οράματα που της αποδίδονται μεταξύ Δεκεμβρίου 1673 και Ιουνίου 1675, ο Ιησούς της εμφανίστηκε δείχνοντάς της την καρδιά του. Η Αλακόκ χρησιμοποίησε για πρώτη φορά την έκφραση *Ιερά Καρδία*, και με το σύμβολο της καρδιάς θέλησε να αποδώσει μαζί τόσο την αγάπη του Θεού προς τον άνθρωπο, όσο και τη δωρεά χάρη στην οποία η αγάπη αυτή γίνεται και αγάπη του ανθρώπου. Εκείνη είχε δει προηγουμένως τις σχετικές νεοφανείς εικόνες με το θέμα αυτό της Ιεράς Καρδιάς του Ιησού, οι οποίες είχαν αρχίσει να διαδίδονται στα λαϊκά στρώματα, και είχε αρχίσει να εμβαθύνει σε αυτές.Αποτέλεσμα αυτών των εμβαθύνσεων ήταν τα οράματά της.

Συγγραφικό έργο
---------------

Μας έχουν σωθεί η Αυτοβιογραφία της, τα Απομνημονεύματά της,οδηγίες προς νέους μοναχούς, προσευχές, ύμνοι και σημαντικό μέρος της αλληλογραφίας της.

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. 1 2  (Αγγλικά) *SNAC*. w6wm252t. Ανακτήθηκε στις 9  Οκτωβρίου 2017.
3. 1 2  (Αγγλικά) *Find A Grave*. 4354. Ανακτήθηκε στις 9  Οκτωβρίου 2017.
4. ↑  «Calendarium Romanum» (λατινική γλώσσα) Βατικανό. 1969. σελ. 30.
5. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 5  Μαρτίου 2020.
6. 1 2 3 4 5  Ανώνυμος, «Μαρία-Μαργαρίτα Αλακόκ»,Θρησκευτική και Ηθική Εγκυκλοπαίδεια,τομ.1 (1964),στ.3
7. ↑  St. Margaret Mary Alacoque
8. ↑  SAINT MARGARET MARY ALACOQUE Apostle and Messenger of the Love of the Sacred Heart
9. ↑  Η ευλάβεια στην Ιερά Καρδία του Ιησού  Αρχειοθετήθηκε 2017-05-01 στο Wayback Machine.
10. ↑  Κωνσταντίνος Καλοκύρης, Η Θεοτόκος εις την εικονογραφίαν ανατολής και δύσεως, εκδ.Πατριαρχικόν Ίδρυμα Πατερικών Μελετών, Θεσσαλονίκη, 1972,σελ.50

Πηγές
-----

* St. Margaret Mary Alacoque
* SAINT MARGARET MARY ALACOQUE Apostle and Messenger of the Love of the Sacred Heart
* Ανώνυμος, «Μαρία-Μαργαρίτα Αλακόκ»,Θρησκευτική και Ηθική Εγκυκλοπαίδεια,τομ.2 (1963),στ.3-4
* Η ευλάβεια στην Ιερά Καρδία του Ιησού  Αρχειοθετήθηκε 2017-05-01 στο Wayback Machine.
* Κωνσταντίνος Καλοκύρης, Η Θεοτόκος εις την εικονογραφίαν ανατολής και δύσεως, εκδ.Πατριαρχικόν Ίδρυμα Πατερικών Μελετών, Θεσσαλονίκη, 1972